
FELlX  COSTA 

IMPRESSOR 

Nou  de  la  Rambla, 


A  mon  estimat  pare 


Es  lo  primer _esclat  d'  una  poncella 

qu' 'espera  arrvvà  a  flor  : 
es  mon  primer  ensaitg :  fruita  novella 

del  arhre  de  mon  cor. 

Jo  vos  ne  faitg  present  ab  alegria; 

vos  V  arhre  haveu  plantat, 
just  es  també  que  Jo  primer  fruit  sia 

per  voSj  pare  estimat. 

Vostre  fill, 

Manel 


Sabadell,  maig  dr  1879. 


REPARTIMENT 


Flora   D.""  Mercès  Abella. 

Jep   D.  Lleó  Fontova. 

QuEL   »  Iscle  Soler. 

Jepet   »  Hermenegild  Goula. 

D.  Emili   »  Frederich  Fuentes. 

La  acció  a  Barcelona. — Època  actual. 


Es  propietat  de  la  senyora  Viuda  de 
Cielubert,  Unió.  5  y  7,  qui's  reserva  tots 
els  drets  que  la  1  ey  h  concedeix.  La 
Sociedad  de  Autores  Espanoles  es  l'encarre- 
gada de  cobrar  els  drets  de  representació. 


ACTE  ÚNICH 


Baixos  d'  una  casa  pobre  :  porta  al  foro  que  dona  al  carrer  ;  portas  la- 
terals :  una  taula  de  fusta  y  unas  quantas  cadiras  de  boga.  So- 
bre la  taula  flors,  y  pe'  Is  racons  pilas  de  draps  vells  y  alguna 
pell  de  cunill,  que  indiqui  ésser  la  casa  d'  un  drapayre.  A  gust. 
del  director  de  escena. 

ESCENA  PRIMERA 

FLORA  y  D.  EMILI. 


Emili 

Flora 

Emili 


Flora 
Emili 

Flora 
Emili 

Flora 
Emili 


(:Puch  refiarmen? 

Pot  refiarsen. 
Qu'  hi  abundi  '1  cíavell  roig  ; 
perquè  '1  clavell...  ^  sent  que  dieh? 
lo  clavell  roig-  vol  dí'  amor. 
j  Ja  ho  sé,  ja  ! 

Y  es  estrany,  vegi, 
que  sens  tenir  instrucció... 
^Qué  diu? 

Qu'  es  estrany  qu'  entengui 
lo  llenguatje  de  las  flors. 

Qui  millor  que  la  florista? 
Bé...  dispensim  ;  te  rahó. 
(jQuí  millor  que  la  florista? 
sí,  sí,  vaja  ;  ^qui  millor? 
A  las  nou,  porti  la  toya 
a  casa  1'  Encarnación  ; 
jo  ja  hi  seré  a  n'  aquell'  hora, 

Flora 
Emili 


F^LORA 

Emili 


Flora 
Emili 


Flora 


y  ella  al  véurer  que  soch  Jo 

lo  qui  la  toya  li  envia...  (Content.) 

j  Que  n'  hi  farà  de  petons  ! 

Aixó  no  :  may  me  'n  fa  cap  : 

es  pecat...  ;  ay,  no,  no,  no  ! 

lo  nostre  amor  es  platónich. 

(Deu  ser  fort  aquest  amor.) 

Me  'n  vaig.  Fassi  qu'  a  la  toya 

hi  abundi  lo  clavell  roig, 

rosas  vermellas  badadas... 

peró  de  marduix,  ni  un  brot. 

i  Oh,  esta  clà'  !  ^Hï  vol  xeringuilla? 

Xeringuilla?  no,  no,  no; 
aquest  nom,  per  lo  que  indica 
es  bastant  indecorós. 
Doncas  ja  ho  sab  :  dintre  un'  hora... 

(Despedintse.) 

Dintre  un'  hora  estarà  tot  ; 
pot  anarsen  sens  cuidado  ; 
serà  allí  al  punt  de  las  nou. 


ESCENA  II 

Los  mateixos  y  QLTEL,  ab  cabàs  y  cabcch. 


QUEL 

Emili 
Flora 

QUEL 


Emili 
QuEL 
Emili 


QUEL 

Emili 
Flora 

QuEL 
Flora 


(Crech  qu'  aquets  se  donen  cita.) 

Passiho  bé.  (A  Flora.) 

(A  Emili.)      Fins  d'  aquí  a  poch. 
^Que  no  hi  véu?  j  me  caso  ab  ronda  ! 

(Que  's  topa  ab  Emili  al  sortir.) 

M'  ha  fet  una  banya  al  front. 
Dispensim...  jo...  no  volia... 
Per  màrfagas. 

Un  favor. . .  ^ 
Fassim  pàs,  perquè  si  'm  frega, 
m'  embrutarà  '1  paletó. 
(  i  Quin  llepa  fils  !  )   Passi,  passi. 

(A  Flora.)    Hasta  luCgO.  (Se  'n  va.) 

Estiga  bó. 

^  Y  donchs,  Quel? 

(Enfadat.)  \  Mc  caso  ab  ronda  ! 

donchs,  per  que  t'  has  cremat? 


QvEL  Perquè  'm  tens  enamorat 

,  y  't  porto  una  passió  fonda, 
y  ara  jo  ja  estich  g-elós. 

Flora  í^er  que  t'  has  engelosit?       (Ab  mofa.) 

QüEL  (i  Per  qué?  perquè  aquet  mosquit 

me  sembla  que  't  busca  '1  cos. 
^No  n'  hi  ha  prou  de  'n  jepet 
que  'm  va  fer  la  competència 
qu'  hagi  d'  aguanta  ab  paciència 
lo  perdre  '1  llegitim  dret...? 

Flora  <iQuín  dret  vols  dir? 

QuEL  Lo  dret  méu. 

Flora  Fill,  si  no  't  vols  esplicar... 

QuEL  Sente  jo  cusi  germà, 

tinch  lo  dret  de  se'  espòs  téu. 

Flora  Donchs  noy,  me  sembla  qu'  aquet 

dret,  aviat  se  't  torsara. 

QuEL  Perquè  tú  '1  voldràs  torsà, 

que  jo  ja  '1  mantindré  dret. 

Tú   no   m'   estimas.  . .  (Ploriquejant.) 

Flora  i  ^  ara  ! 

QuEL  Jo  t'  estimo  com  ningú, 

y  no  'm  vols  estimar  tú  ; 

;  ingrata  !  jo  ho  diré  al  pare. 
Flora  Pero  ^no  véus?... 

QuEL  No  veig  res. 

Flora  ç; No  véus  res?  posat  ulleras. 

QuEL  Veig  que  de  totas  maneras 

^    jo  vull  ser  lo  téu  promès. 
FlÒra  Pero  escolta,  gat  dels  frares... 

QuEL  Si  no  'm  vols  veure  enfadat 

no  'm  digas  frare  ni  gat. 
Flora  ;No  t'  ho  diuhen  los  teus  pares? 

QuEL  Bé,  bé,  aixó  déixau  està' 

y  veyas  lo  que  'm  respons. 
Flora  De  qué? 

QuEL  No  gastis  cansons. 

digas  si  ab  mí  't  vols  casà. 
Flora  ;  Ay,  benéyt  ! 

QuEL  ;  Ira  de  bet  ! 

Flora  Home,  es  clà,  si  ets  tan  tanasi. 

Digas  :  <JCÓm  vols  qu'  ab  tú  'm  casi 

sent  promesa  ab  en  Jepet? 

QüEL  (Quel,  aquí  has  de  fer  cor  fort.) 

Ciisat,  donchs,  ab  qui  tu  vols, 

pero  si  tens  desconsols, 

no  't  queixis  pas  de  la:  sórt. 

Flora  Bé,  ja  no  'm  vindré  a  queixar. 

QuEL  Jo  crech  que  't  queixaràs  massa  : 

ara  que  la  sórt  te  passa 
no  la  sabs  arreplegar.  : 

Flora  I        ay  !  (i que  vols  dí'  ab  alxó? 

hasta  fas  posarme  trista. 
Hont  es  la  sórt?  no  1'  hi  vista.  i 

QuEL  (i No  la  véus?  la  sórt...  sóch  jo.     .  ■■ 

Flora  j  Ah  !  ^  Tu  ? 

QUEL  -  Sí,  jo. 

Flora  No  ho  sabia.      .  , 

QuEL  Jo,  que  só  un  home  sensat, 

y,  com  sabs,  faig  més  bondat 

que  '1  burro  de  'n  Xurabia. 

Si  sóch  guapo,  t'  ho  pot  di' 

lo  que  'm  va  passa  a  Manresa  : 

La  filla  d'  una  marquesa 

se  va  enamorar  de  mi. 

No  's  podia  despreciar, 

era  rica,  y  de  sanch  blava, 

pero,  com  qu'  en  tu  confiava, 

no  m'  hi  vaig  volgué  casar. 

Jo  de  casa,  só  '1  pubill,  .  • 

y  encar  que  molts  de  mi  's  riuhen 

y  pe  *1  barri  sèmpre  'm  diuhen  ; 

qü'  a  'n  a  mi  me  'n  falta  un  grill, 

r  enveja  'Is  fa  dí'  aquet  mót, 

perquè  quan  varen  quintarme 

dos  metjes  van  revisarme 

y  'm  van  dir  : — Vostè  hi  es  tot. 

Bé,  (iqué  determinas  tu? 

qu'  haig  d'  ana  per'  escombrerías. 

Flora  T'  ho  diré  d'  aquí  vuit  días, 

pró  no  'n  digas  re  a  ningú.       (Ab  mofa.) 

QuEL  Lo  casarte  ab  mi  't  convé  ; 

jo  vinch  cada  dematí, 
y  arreglo  tot  lo  jardí 

sense  voler  cobrar  ré. 

Rego,  seinbi-o  las  llevors, 

planto  esqueixos,  duch  planters, 

y  si  tot  aixó  no  fés 

no  podrías  vendrer  flors. 

;  Oh  1  he  vist  uns  clavells  riquíssims, 

(Pensant  en  una  cosa.) 

que  te  'Is  huría  comprat, 

pero  me  n'  han  demanat 

un  ral  y  dotze  santíssims  : 

Jo  li  he  dit  : — ;  Ca,  no  pot  sé'  ! 

la  clavellina  ja  es  bona, 

si  per  vint  quartos  la  dóna, 

encara  la  compraré. — 

Estímam,  dig·ain  que  sí, 

y  així  'm  daràs  alegria, 

y  ab  mólt  mes  gust,  cada  dia, 

jo  cavaré  '1  téu  jardí. 

Pénsati  bé...  y  aixís  pots... 
Flora  Pero...  muxoni. 

QuEL  Sí,  dona. 

(  i  Manatxa  '1  mon,  qu'  es  bufona  !  ) 
Jep  (Dins.)   ;  Hi  ha'  draps  y  espardenyots  ! 


ESCENA  III  ; 

Dits  y  JEP,  que  surt  ab  un  sach  y  romana. 


Jep  Noya,  icóm  va  1'  esmorsar? 

QuEL  i  Ola,  oncle!  ^qué  tal? 

Jep  Mólt  bé. 

Au,  noya,  cúital  a  fé. 
Flora  Dintre  un  moment  estard.         (Se  'n  va.) 

Jep  ^  Ahont  vas  tu,  tant  dematí? 

QuEL  Es  r  hora  dels  demés  días': 

vaig  a  buscà'  escombrerías 

a  casa  '1  senyor  Magí. 
Jep  ;  Quin  ofici  tens  més  truan  !... 

aixó  de  ser  escombriayre... 
Quel  Ara  no  durarà  gayre, 

que  aviat  m'  empleyaràn. 


Beneyt. — 2 

Jep  tú,  qui  t'  ha  d'  empleyà'? 

QuEL  Ja  ho  veuréu,  home,  no  es  broma. 

Jep  ;  Deu  t'  ampari  !  l'Ho  veus,  hom.e, 

que  t'  has  deixat  carregà'? 
QuEL  i  Ca,' home,  prou  qu'  ho  veuréu  ! 

•  Y  quan  1'  émpleyo  tindré, 

allavors  me  casaré. 
Jep  j  Y  qu'  ets  benéyt,  valgam  Deu  ! 

QuEL  Aixó  no  m'  ho  diguéu  pas, 

que  son  bromas  massa  fortas. 
Jep  Ets  benéyt,  y  cabàs  portas... 

Donchs  ets  benéyt  del  cabàs. 
QuEL  Y  com  vos  sempre  m'  ho  dihéu, 

lo  veynat,  que  de  mi  's  riu, 

sempre  aquet  mal  nóm  me  diu. 
Jep  Home,  es  clar,  si  es  lo  nom  teu. 


ESCENA  IV 

Dits  y  FLORA. 


Flora  Pare,  1'  esmorsà  ja  està. 

Al  rebost  hi  ha  la  mistela. 

Jep  Donchs  bueno,  aném  a  esmorsà', 

que  'Is  budells  me  fan  sarsuela, 
y  es  que  demanan  menja'. 

Adéu,  Quel.  (Se  'n  va.) 

QuEL  Adéu  siau. 

Pensa  bé  ab  lo  que  t'  hi  dit, 

que  jo  seré  un  bon  marit. 
Flora  Si,  home,  si ;  vésten  en  pau. 

(Quel  fa  com  qui  se  'n  va  y  torna.) 

Quel  j  Ay  !  me  deixaba  1'  cabàs  ; 

pensando  en  ti,  \  vàlgam  Deu  ! 

me  distrech.  Adéu. 
Flora  '  Adéu. 

Quel  íQ"^^  dius? 

Flora  Adéu,  si  te  'n  vas. 

(Quel,  al  sortir,  topa  ab  D.  Enjili-) 

ESCENA  V 

Dits  y  D.  EMILI. 


Emili 

QUEL 


Emili 

QUEL 

Flora 
Emili 
Flora 
Emili 


QuEL 
Emili 

Flora 
Emili 

QUEL 


Emili 
Flora 


QUEL 


Emili 

Flora 

Emili 

Flora 

Emili 


Dispensi.  (  j  Quin  cop  al  pit  !  ) 

Home,  ja  està  dispensat. 

(  i  Ara  si  qu'  ha  ben  llepat  ! 

(jQué  deu  volé  aquet  mosquit?  ) 

Que  Deu  la  guart.  (a  Flora.) 

(Desde  la  porta  sense  ser  vist.).  (Escoltém.) 

I  Oh  !  ija.  torna  a  ser  per  qui? 
He  tingut  un  descuit. 

iSi? 

Pero  ja  '1  corretjirém. 

Dintre  la  toya  amagat, 

m'  hi  posarà  aquet  bitllet.  (Buscantio.) 

(No  sento  res.) 

(Trovantio.)  Es  aquet. 

Olori'l  ;  es  perfumat. 

Es  vritat.  \  Ay,  quina  oló  !  (Oiorantio.) 

Y  '1  paper,  color  de  rosa. 

(Veig  qu'  ell  1'  hi  ha  dat  una  cosa, 

y  qu'  ella  1'  hi  fa  un  petó. 

Vaja,  aixó  serà  qu'  aquet  , 

r  hi  fà  r  os,  y  qu'  ella  '1  vol. 

;  Quins  gustos,  sembla  un  mussol  !  ) 

No  's  descuidi  del  bitllet. 

No  hi  ha  por.  Vaig  al  moment, 

a  fer  la  toya  per  ella. 

(Emili  r  hi  parla  a  la  orella  y  ella  riu.) 

(Ell  l'hi  parla  a  cau  d'  orella... 
y  ella  se  '1  mira  rihent ; 
i  malo,  malo,  aixó  va  mal  !  ) 
Dintre  mitx  hora. 

Està  be. 

No  falti. 

No  faltaré. 
Sobre  tot,  sigui  puntual.         (Se  'n  va.) 

ESCENA  VI 

FLORA  y  QUEL.  amagat. 

Flora  j  Pobre  senyor  !  per  la  noya 

qu'  estima,  tot  ho  faria  : 

avuy  tindrà  una  alegria... 

me  'n  vaig-  a  ferli  la  toya.  (Se  'n  va.) 
QüEL  S'  han  dat  cita.  \  Ja  veuràs  ! 

;  Las  donas,  que  falsas  son  ! 

Avuy  veuràs,  vatua  '1  mon 

si  só  un  benéyt  del  cabàs. 

Ell...  una  carta  ha  donat, 

y  ella,  aixís  que  1'  ha  agafada, 

molt  fort  r  ha  petonejada. . . 

y  després...  cita  s'  han  dat. 

Aixó  vol  dir...  ^qué  vol  dí? 

qu'  ella...  a  n'  ell  deu  estimar,  ^ 

y,  a  mi,  no  'm  fà  combregar 

ningú  ab  rodas  de  molí. 

Com  que  jo  tinch  prou  talent, 

pensaré  un  plan  ben  pensat, 

venjantme...  com  a  empleyat 

del  insigne  Ajuntament. 

Ara  '1  cas  arribat  es  ; 

jo  no  vull  trapacerías  ;  ^ 

primer,  las  escombrerías 

y  la  venjansa...  després.  (Se  'n  va.) 

ESCENA  VII 

JEP  y  després  JEPET. 

Jep  Bueno,  ja  habem  esmorsat  ; 

ves  qui  m'  empeta  la  basa  ; 
ara  sortiré  de  casa 

y  a  dà  '1  vol  per  la  ciutat.  (jcpct  surt.) 
;  Ola  noy  ! 

Jepet  .  t^Ja.  heu  esmorsat? 

Jep  Si  ;  jo  esmorso  molt  depressa. 


lY  tú,  ahónt  vas,  que  ja  has  plegat 
Avuy  hi  acabat  la  pessa 
y  '1  taler  se  'm  ha  espatllat, 
la  Flora? 

Es  al  jardí, 
qu'  esta  arreglant  una  toya. 
Mireu,  sogre. 

i  Ca,  Magí  ! 
çtNo  'm  caso  ab  la  vostra  noya? 
Be,  allavors  m'  ho  podràs  dí'. 
Com  qu'  aviat  m'  hi  casaré. 
Be,  encara  no  hi  ets  casat, 
y  qu'  ho  diguis  no  esta  bé  ; 
(i  no  sabs  que  no  's  pot  dí  blat 
que  no  sigui  al  sach? 

Ja  ho  sé. 

Si  ara  'm  dius  sogre  a  n'  a  mi, 
y  's  desfà  després  la  boda... 
No  's  desfarà  pas  per  mi. 

;  Ay,  Jepet  !  avuy  es  moda 
tan  aviat  dir  nó  com  sí. 
Pero  com  que  jo  a  la  Flora 
r  estimo  molt... 

Be,  ja  ho  sé. 
Jo  he  sigut  jove  també, 
hi  estimat  molt,  y  en  un'  hora 
deixava  a  n'  ella  al  carré'. 
Devían  sé'  amors  de  broma. 
çjQué  dius  ara,  sant  cristià? 
Quan  tractava  ab  la  Coloma... 
ara  t'  ho  vull  esplicà. 
Parlo  de  trenta  anys  enrera, 
que  jo  travallaba  al  forn, 
y  'm  và  donar  gran  fal-lera, 
una  maca  marmanyera 
que  venia  cols  al  Born. 
Era  una  mossa  salada... 
mes  aviat  grossa  que  prima  ; 
sols  veyentla  una  vegada 
tots  r  hi  deyan  : — \  Ressalada, 
malviatje  qui  no  t'  estima  ! 
Tenia  uns  ulls  com  un  sol  ; 

las  galtas,  de  primavera, 
un  cosset,  molt  desenvolt, 
una  boca  petonera 
y  una  veu...  de  rossinyol. 
Al  caminar,  las  faldillas 
ballavan  un  ball  airós, 
sent  de  sa  gràcia  pubillas  : 


tenia  unas  pantorrillas... 

Jepet  (i Las  hi  haviau  vistas  vos?  * 

Jep  Jo... 

Jepet  çjja  feu  '1  tartamut? 

Jep  H|)  coneixia  ab  lo  moure... 

Jepet  Vaja,  no  'm  féu  tant  llanut. 

Jep  Jo  havia  fet  trona  y  ploure 


a  la  meva  joventut. 
Aném  al  g"rà.  Com  te  deya, 
era  ella  tota  ma  vida. 
Dos  anys  la  vaig  festejà' 
y  després,  sembla  mentida, 
després  ja  no  'm  va  agradà', 
y...  la  vaig  envià  a  dida. 
L'  estimava  de  debò, 
pero  noy...  com  que  '1  mon  roda, 
la  vaig  deixar.  Ab  aixó 
t'  he  provat  sempre  que  es  moda 
tan  aviat  dir  si  com  nó. 
Jepet  Prova  qu'  era  un  fals  amor. 

quan  vos  la  vàreu  deixar; 
r  amor  de  avuy  es  millor, 
Jep  i  Ay,  Jepet,  si  com  més  va, 

va  '1  mon  de  mal  en  pitjor  ! 
Jepet  Y  el  negoci  ^jcom  està? 

Jep  ;  Pst,  tau  tau  !  no  's  fà  pas  gayre  ; 

ab  la  crissis  qu'  ara  hi  ha, 
lo  sach  del  pobre  drapayre 
và  sempre  vuit,  està  clà'. 
La  gran  sort  es  que  la  noya 
guanya  per  ella  y  per  mi", 
ja  fent  un  ram,  ja  una  toya... 
com  té  tanta  trassa.  . 
Jepet  ;  Oh,  sí  ! 

La  Flora  es  una  gran  joya. 


Per  ço  jo  r  estimo  ab  fé, 
y  per  ço  sogre  os  vull  dí', 
perquè  m'  agrada,  y  perquè... 
Bé,  (iqué  m'  esplicas  a  mi? 
Dígaho  a  n'  ella  que  vé. 

ESCENA  VIII 

Dits  y  FLORA,  ab  toya. 

Ola,  Jepet. 

Adéu,  Flora. 
Bueno,  noya,  jo  me  'n  vaig 
a  reculli  alguna  cosa. 
Bueno,  anéu.  Torneu  aviat. 
Ara  faig  nosa,  ja  ho  veig. 
j  Ep,  cuidado  !  (A  Jepet.) 

Ja,  home,  ja.   (Jep  se  'n  va.) 

(íQué  tal,  noy? 

Jo,  bé,  com  sempre. 

Aixó  es  bo. 

<;Y  tu,  qué  tal? 
Vaig  a  lligà  aquesta  toya 
qu'  ara  1'  haig  d'  anà  a  portà, 
(i Que  ja  has  plegat? 

Sí,  faig  festa  ; 
lo  taler  se  m'  ha  espatllat 
y  he  pensat,  ^ahónt  vas  are? 
allà  hont  pugas  disfrutar. 
Donchs  ^m'  estimas  mólt? 

j  Macatxo  ! 
Més  que  a  la  Fransa  'Is  gabaitxs, 
més  qu'  a  'n  el  rom  los  inglesos, 
més  que  al  jaure  un  empleat. 
De  dia,  sempre  en  tu  penso, 
de  nit,  en  tu  estich  somiant... 
i  y  que  somnio  unas  cosas  ! . . . 
renoy,  si  fossin  vritat  ! 
;  Ah,  trapacer,  cóm  m'  enganyas  ! 
Flora,  no  t'  hi  enganyat  may, 
tu  sí  qu'  a  mi  no  m'  estimas. 
i  Ay,  ay  !  ^jper  qué?  _ 


Jepet 


Flora 
Jepet 

Flora 
Jepet 


Flora 
Jepet 


Flora 


Ja  ho  veuràs. 
L'  amor  es  com  la  fé,  es  cego, 
ho  creu  tot  sense  mirar  ; 
si  lo  que  't  dich  no  vols  creurer, 
proba  lo  poch  que  'm  voldràs. 
Jo,  per  creureu,  haig-  de  véureu. 
j  Quin  amor  mes  confiat  ! 
creure'  y  veurer,  aixó,  noya, 
per  mi  fa  molt  Sant  Tomàs. 
Vaja,  digas  ;  ja  't  crech,  home  ; 
^no  veus  que  't  vull  fé  enfadà? 
Lo  que  dich  es  cert ;  t'  estimo 
com  a  ningú  hagi  estimat. 
Al  dematí,  a  toch  d'  esquella 
me  llevo  y  vaig  a  rentarm', 
y  ja  veig  ta  cara  hermosa 
en  r  aigua  del  rentamans. 
Surto  al  carré,  y  sempre  'm  sembla 
que  duch  ta  imatge  al  devant, 
y  per  mes  que  jo  camino 
no  't  puch  aconseguir  may. 
Quan  atravesso  la  Rambla 
y  't  veig  voltada  de  rams, 
fent  toyas  de  flors  hermosas 
en  la  parada  hont  estàs, 
lo  cap  me  dona  mil  voltas, 
lo  cor  me  fà  trich  y  trach, 
y  entre  totas  las  floretas, 
de  las  toyas,  y  dels  rams, 
mes  t'  estimo  a  tu,  Floreta, 
perquè  ets  la  flor  que  més  vals. 
T'  esplicas  bé. 

(i  Que  '^t  pensabas 
que  no  'm  sabia  explicà'.^ 
Dígasme  are  cóm  m'  estimas, 
que  jo  prou  m'  hi  explicat. 
Jo,  quan  a  la  matinada 
baixo  a  'n  al  jardí  a  fer  rams, 
en  cada  flor  que  jo  arrenco, 
ton  rostre  hi  veig  retratat. 
Ab  tu  penso  tot  lo  dia, 
de  nit,  ab  tu  estich  somiant, 

y  quan  al  cdurer  la  tarde 
lo  sol  a  la  posta  và, 
*  en  lloch  de  tenir  tristesa, 

que  fora  '1  més  natural, 
se  'm  omple  '1  cor  de  alegria, 
y  sé  allunyan  mos  pesars. 
Y  es  qu'  espero  la  vesprada, 
perquè  quan  ella  ha  arribat, 
me  porta  aquí  desseguida 
al  meu  Jepet  estimat. 
Jepet  Bravo,  noya,  vals  més  pelas 

que  '1  Parque  qu'  han  de  acaba. 

(ïocan  las  nou.) 

Flora  ;  Ay,  las  nou  !  (Frisosa.) 

Jepet  (íQué  hi  hà?  iqué  't  passa? 

Flora  ;  Oh,  y  '1  pare  se  'n  ha  anaf! 

Jepet  íQué  vols? 

Flora  Qu'  haig  de  dú  una  toya 

a  n'  al  carré  de  'n  Gignàs, 

y  el  pare  es  fora. 
Jepet  Vés,  dona, 

ja  tindré  compte  jo,  ja. 
Flora  Gracias,  Jepet.  Deu  t'  ho  pagui. 

Jepet  Sí,  m'  ho  pagarà  plegat 

quan  lo  capellà  'ns  llegexi 

r  epístola  de  Sant  Pau. 
Flora  j  Que  ets  plaga  ! 

Jepet  Donchs  quedo  amo. 

Pero...  (;sapiguém  avants?... 

(jja  tens  ab  mi  confiansa? 
Flora  Sí,  home,  sí,  tu  ja  ets  fiat. 

Per  are  ets  amo  interino. 
Jepet  ^^Y  després? 

Flora  En  propietat. 

Me  'n  vaig,  qu'  es  tart.  Hasta  luego. 

(Se  'n  va.) 

Jepet  Adéu,  flor  de  lliri  blanch. 

(Seguintla  ab  ia  vista.) 

L'  hi  ha  caigut  alguna  cosa. 

Una  carta...  iqué  serà? 

paper  de  color  de  rosa... 

y  '1  sobre  diu  :  «A  mi  hermosa...» 


casi  bé  'm  íà  sospitd^ 

Obrlmla,  mala  centella... 

«i  Oh  mi  hermosa,  encantadora,  ' 

"purísima  y  clara  estrella, 

»nina  la  mas  dulce  y  bella, 

»a  quien  tanto  ml  alma  adora. 

»Como  prueba  verdadera, 

«acéptame  este  regalo  ; 

»adiós,  pues,  nina  hechicera, 

«el  que  en  ti  cree  y  espera, 

))Emilio  Vidal  y  Galó.» 

La  carta  ha  caigut  a  n'  ella, 

y  a  'n  ella  va  dirigida... 

^de  qui  deu  ser?  no  hi  atino... 

d'  algun  mosquit  qu'  ella  estima; 

no  hi  ha  dupte  ;  ;  mal  rellàmp  ! 

are  jo  ja  'm  penjaria. 

Si  are  ella  vingués... 


ESCENA  IX 


Dit  y  QUEL. 


QuEL  Manatxa, 
ola,  minyó. 

Jepet  ;  Hont  va  aquet  ximple  ! 

QuEL  i  Tu,  guapo!... 

Jepet  Déixam  estar. 

QuEL  Noy,  alguna  vespa  't  pica. 

Jepet  Donchs  no  acabis  de  picarme, 

perquè  potsé  't  picaria. 

Quel  Noy,  si  algú  't  dona  picadas, 

y  ab  las  picadas  fort  pica, 
pica  tu  a  n'  aquell  que  't  piqui, 
que  '1  qu'  es  a  mi,  noy,  no  'm  picas. 

Jepet  ;  Quel,  Quel  !  (Amenassantio.) 

Quel  Bé,  no  piquem  més, 

perquè  veig  que  't  picarías. 
Jo  que  venia  a  trovarte 
per  donarte  una  noticia 
que  t'  interessa  m.oltíssim... 

Jepet  (íQug  m'  interessa? 

QUEL  Mólt. 
Jepet  .  I^ig'ss. 

QüEL  I  Oh,  ja  veuràs,  de  primé'... 

sentém  bases... 
Jepet  (íQ)-ié  vols  dirme? 

QuEL  Jo  de  primé  vull  que  'm  digas 

si  la  Flora  a  tu  t'  estima. 
Jepet  íQué  n'  has  de  fé? 

QuEL  ^Ja  t'  enfadas? 

Jepet  Quel,  Quel,  no  fassis  lo  ximple. 

QiJEL  No  '1  faig  pas  :  home,  respónme, 

y  't  donaré  la  noticia. 
Digas,  (i t'  estima  la  Flora? 
Jepet  Segons  ella  diu...  m'  estima. 

QüEL  Donchs  no  es  cert.  Ella  'ns  enganya 

a  tu  y  a  mi,  ab  molt  sanisme. 
Jepet  ^^A  mi...  m'  enganya? 

Quel  Y  a  mi. 

Jepet  Parla  clar;  si  no  t'  explicas... 

Quel  Ella  a  tu  't  dona  confiansas, 


y  també  diu  que  t'  estima, 
y  a  mi...  com  que  soch  tan  guapo, 
per  marit  també  'm  voldria, 
y  fins  m'  ha  dit  que  resposta 
me  dara  d'  aquí  vuit  días. 
Y  quan  he  sortit  d'  aquí 
que  dos  quarts  de  vuit  serían, 
hi  vist  entrà  un  senyoret... 
ab  garrofas... 

Jepet  íQué  embolicas? 

Quel  Si,  home,  si  :  un  senyó  d'  aquets 

que  tenint  bona  la  vista, 
portan  ulleras  de  lentas 
y  pe  'Is  carrés  fan  lo  ximple, 
y  aquet  portava  garrofas. 

Jepet  \;  Garrofas? 

Quel  Mitjas  patillas. 

Jepet  Bé,  pero  aquet  senyó...  ç^qué? 

Quel  i  Oh,  noy,  aixó  no  pot  dirse  ! 

Es  un  secret  que  me  '1  guardo 
com  un  tall  de  llonganissa. 

Jepet 

QUEL 

Jepet 

QUEL 

Jepet 
QuEL 


Jepet 

QUEL 

Jepet 

QüEL 


Jepet 

QUEL 


Jepet 

QüEL 

Jepet 

QUEL 


J.EPET 
QUEL 


Jepet 
QuEL 


Donchs,  o  me  '1  dius,  o  t'  escanyo. 
Cci,  no  's  pot  di. 

Desseg-uida, 

perquè  si  no. .  .  (Àmenapsantlo.) 

Bé,  no  'm  toquis, 

ja  t'  ho  diré. 

Bueno,  digas. 
Búscau.  Camas,  ajudeume. 

(Fuig,  y  al  arribà'  a  la  porta  del  foro  Jepet  1'  aga- 
fa per  una  orella.) 

No  t'  escaparàs,  no. 


i  Ay,  ay,  ay  ! 


ximple. 

(Portantlo  al  prosceni 


Ho  diràs? 


Sí. 


Ja  t'  ho  diré  desseguida. 
Déixam  anà  de  la  orella. 
Ca,  pillet,  t'  escapairías. 
Au,  dig-as,  aquet  senyo'... 
Aquet  senyo  1'  hi  ha  dat  cita 
per  las  nou  del  dematí, 
y  ella  ha  dit  que  hi  aniria. 
Y  ell  r  hi  donat  una  carta, 
qu'  era  una  carta  petita, 
tota  de  color  de  rosa, 
y  la  Flora,  desseguida 
r  hi  ha  fet  petons... 

A  qui. 


No,  a  la  carta. 

Bueno,  digas. 
Y  ella  ha  anat  cap  al  jardí, 
y  ell  no  sé  ahónt  aniria. 
Ja  véus,  donchs,  com  nos  enganya 
y  com  a  tots  diu  mentida. 
;  Ingrata!...  Falsa,  perjura, 
y  tant  que  jo  la  volia. 
Digas,  (jla  carta  era  aquesta? 
Justa  la  fusta,    Véus?  mira, 
papé'  de  color  de  rosa. 
^T'  interessa  la  noticia? 
;  Ingrata  !  Jo  'm  venjaré. 
Jo  també. 


ell? 

[epet 

QUEL 

Jepet 


UEL 


i  Sembla  mentida  ! 
Sí  ;  jo  també  'm  vull  venjd'. 
(Me  destorbarà  aquet  ximple.) 
Mira,  Quel... 

tQué  hi  hà  de  nou? 
iTu  vols  a  'n  ella? 

Ni  mica. 
La  volia,  pero  are... 
vull  venjarme  y  fora. 

Mira, 

la  ofensa  qu'  a,  tu  t'  ha  fet, 
y  que  tu  venjar  desitjas, 
es  ig"uala  com  la  meva  ; 
ara  tu,  'm  destorbarías, 
déixam  sol  ;  per  tu  y  per  mi, 
jo  faré  venjansa  digne. 
Quan  jo  hag-i  parlat  ab  ella, 
vens  tu,  y  allavors... 

Bé,  mira, 

vaig  a  casa  la  ciutat 
y  torno  d'  aquí  una  mica, 
mentres  sóch  fóra,  tu  't  venjas, 
pro  no  li  donguis  pallissa. 
No,  home,  no. 

Jo  ja  torno. 
Dígali  que  '1  séu  sanisme... 
d'  allós...  que  ja  no  vull  més 
las  sévas  trapacerías, 
y  que  no  més  vull  venjarme, 
vull  venjansa,  ;  malasiga  ! 
;  Ah,  tu,  Jepet!  per  venjarme, 
(jqu'  haig  de  fer? 

Darli  pallissa. 
;  Ah  !  no,  no,  aixó  no  ho  faré, 
perquè  ella  a  mi  'm  guanyaria 
que  té  més  forsa  que  jo. 
Ré,  ara  vésten. 

Desseguida. 

(Se  topa  ab  Jcp  qu'  entra.) 

ESCENA  X 

JEPET  y  JEP. 


Jep  Vaja,  çjque  no  hi  veus? 

QuEL  Macatxo, 

m'  heu  donat  un  cop  àl  nas... 
Jep  Passa,  benéyt  del  cabàs... 

QUEL  Jo...  (Enfadat) 

Jep  Sí,  sempre  seràs  matxo. 

QuEL  Onclo  Jep,  no  m'  insulteu. 

Jep  ^Jo  t'  insulto?  j  aquesta  es  bona! 

QuEL  Tornaré  d'  aquí  una  estona, 

y  allavors,  ja  no  ho  direu.  (Se  'n  va  ) 

Jep  (:Hont  es  la  nova? 

Jepet  '      Ha  sortit. 

Jep  i  Ahónt  ? 

Jepet  -  No  sé  hont  es,  ni  hont  para. 

Jep  Ay,  noy,  quina  mala  cara  ; 

semblas  un  capó  rostit.' 

Jepet  No  es  pas  per  menos  la  cosa. 

Jep  Vaja,  gendre,  que  perilla...      (Ab  broma.) 

Jepet  Gendre?  no  :  la  vostra  filla 

no  pot  ésser  ja  ma  esposa. 

Jep  i  Qué  dius  ara  ! 

Jepet  La  vritat. 

May  m'  han  agradat  las  maulas. 

Jep  Jepet,  aquestas  paraulas... 

Jepet  Que  no  la  vull,  y  acabat. 

Jep  Pensa  que  d'  honrat  tinch  fama, 

Jepet,  esplicat  depressa  ; 
mira  qu'  hem  de  fé'  una  pessa 
y  sembla  que  fem  un  drama. 

Jepet  Ho  sento,  Jep  :  mólt  m'  amohina, 

■  mes  no  mereix  mon  amor. 

Jep  Jepet,  tu  'm  tacas  1'  honor. 

Jepet  Bueno  :  freguéulo  ab  bensina; 

Jep.  Jepet,  Jepet;  1'  honor  meu 

no  ha  sufert  may  poch  ni  gayre, 
qu'  encar  que  honor  de  drapayre, 
val  tant  com  lo  de  més  préu. 

Y  quan  1'  honor  es  tacat, 

per  més  que  's  mog"ui  matraca, 
a  n'  al  lloch  hont  hi  ha  la  taca 
després  hi  surt  un  forat. 
Jo  só  un  home  mólt  formal, 
qu'  encara  que  t'  encaparri 
vaig-  ésse'  arcalde  de  barri 
en  temps  de  la  federal. 

Y  aixó  't  prova  si  só  honrat, 
que  quant  la  vara  empunyaba, 
de  mi  lo  barri  esperava 

la  pau  y  tranquilitat. 

Y  la  taca  qu'  ara  'm  fas 

y  que  tan  poch  t'  amohina, 
no  la  treu  ni  la  bensina 
ni  amoníach,  ni  ayguarràs. 
Dígam,  donchs. 


Jepet  Tot  es  en  va. 

Jep  Si  no  dius  lo  que  se  't  mana, 

te  clavo  un  cop  de  romana 
que  may  més  menjaràs  pa. 
Dígaho  prompte. 

Jepet  No  ho  vull  dir. 

Jep  Mira  que  '1  teu  cap  perilla... 

Jepet  Sols  ho  diré  a  vostra  filla. 

Jep  Donchs,  digali,  qu'  es  aquí. 

ESCENA  XI 

Dits  y  FLORA. 

Flora  (íQu'  us  baralléu? 

Jepet  Tu  diràs. 

Flora  ;  Ay,  ay,  Jepet,  y  quin  tó  ! 

Jep  iQué  1'  hi  has  fet? 

Flora  Jo  rés. 

Jepet  j Ingrata 

Ha  acabat  lo  nostre  amor. 
Flora  Jepet,  per  Deu,  no  fem  bromas. 

({Quins  motius  t'  he  donat  jo? 
Jepet  Quins  motius?  ay  mosca  balva, 

^que  't  creus  que  só  algun  ninot? 

Ab  mi  no  hi  jugaràs,  Flora. 
Flora  No  t'  entench. 

Jep  Ni  jo  tampoch. 

Jepet  No  siguis  tan  descarada. 

Flora     *      Per  Deu,  Jepet,  no  se  com... 
Jepet  j  Ah  !  ^no  bo  saps?  Sembla  mentida, 

la  sort  es  que  jo  ho  sé  tot. 
Flora  Tu  np  tens  motiu  de  queixa. 

Jepet  òQ^e  jo  no  tinch  motiu? 

Flora  No. 
Jepet  Coneixes  a  don  Emili? 

Flora  De  dons  Emilis  ni  ha  molts. 

Jep  No  vols  pas  dí'  en  Castelar? 

Som  molt  amichs  ell  y  jo. 
Jepet  Un  tal  Emili  Vidal. 

Flora  j  Ah  !  '1  fill  del  senyor  Ramon. 

Jep  '       (Just,  qu'  enganya  las  criadas.) 

Flora  Sí,  ^jy  que  vols  dir  ab  aixó? 

Jepet  Potsé  't  pensas  que  combrego 

ab  rodas  de  molí. 
Flora  No. 

Pero  segons  veig,  combregas 

ab  cilindros  de  vapor. 
Jepet  encara  't  burlas,  farsanta? 

Flora  Pero  esplícat,  per  favor...  * 

Jepet  Ho  diré,  pero  es  en  va, 

perquè  massa  qu'  ho  sabs  tot. 

(íDe  ahónt  vens? 
Flora  De  du'  una  toya 

a  casa  la  Encarnación. 
Jepet  Digas,  y  no  seràs  falsa  : 

vinch...  d'  una  cita  d'  amor. 
Jep  Flora,  esplícat  desseguida. 

Flora  òQ^^      qu'  ha  tramat  aixó? 

Jepet  En  Quel  ha  vist  don  Emili  . 

que  't  daba  aquí  un  bitlletot, 

ell  ha  vist  com  tu  '1  prenías 

y  com  r  hi  feyas  petóns, 

ell  ha  sentit  com  quedavau 

y  a  'n  aquí  m'  ho  ha  contat  tot. 
Flora  has  fet  cas  d'  aquell  benéyt? 


f-; Que  no  veus  qu'  es' un  ximplot 
Las  vritats  avuy  las  diuhen 
no  més  que  'Is  ximples  y  'Is  noys. 
Si  t'  inspira  confiansaL 
aquell  benéyt,  més  que  jo,  - 
Jepet,  fes  lo  que  't  convingui, 
Deu  te  guihi  y  1'  àngel  bo. 
^;Pero  la  cita?... 

Es  mentida... 

I  La  carta?.  . . 

Mentida  tot. 
(:Tampoch  t'  ha  dat  una  carta 
que  tu  has  cobert  de  petons? 
No.-  ^ 

Trapacera,  perjura... 
No  alsém  el  gallo,  minyó  ; 
es  que  soch  a  casa  meva 
y  per  cridà',  jo  só  prou. 
(JLo  de  la  carta  es  mentida? 
ç; Jepet,  quinas  provas  vols? 
Mira,  a  'n  aquí  tinch  la  carta  ; 
quan  a  la  cita  d'  amor 
que  t'  hi  dit  compareixías 
deixantme  a  n'  aquí  tot  sol, 
ha  caygut  del  teu  dessobre 
y  aquí  la  he  cuUida  jo. 
^  Encara' ho  negas? 

;  Oh  !  gracias 
Jepet,  are  ho  comprench  tot ; 
ja  veuràs  las  conseqjiencias 
de  fiarse  d'  un  ximplot. 

ESCENA  XII 

Dits   y  QUEL. 

Jepet,  (i que  ja  t'  has  venjat? 
Vina  aquí,  pillo. 

'  i  Cusina, 

no  m'  insultis  ! 

Vina,  vina, 
are  vens  que  ni  pintat. 

QvEL  ;  Faig-  planta  ab  la  gorra  aquesta  ! 

toy,  oncle? 
Jep  Vina,  traydó. 

Flora  Acostat. 
QuEL  ,  (Veyam  si  jo 

are  pagaré  la  festa.) 
Jepet  Vina. 

QUEL  No  m'  eng^anyéu  pas...  (Recelantse.) 

Jep  Vina,  acostat,  tros  de  sóch. 

QuEL  Si  'm  voleu  pegar  no  'm  moch. 

Flor.a  Vina,  benéyt  del  cabàs. 

(Agafantlo  pe  '1  bras.) 

Jepet  ^Tu  has  vist?...  (a  Quei.) 

QuEL  Tot  lo  que  t'  hi  dit. 

Jep  (No  'n  puch  treurer  res  en  net.) 

Flora  Esplícat. 
QuEL  Mira,  Jepet, 

aquet  es  aquell  mosquit. 

(Veyent  a  don  Emilf.) 


ESCENA  XIII 

Dits  y  D.  EMILI. 

Emili  Deu  la  guart. 

Flora  ^ Vostè  per  qui? 

Emili  Tinch  de  parlar  ab  vostè. 

(A  Flora,  acostantshi.) 

Jepet  Mestre,  apartis  del  talè, 

que  vostè  no  ha  de  teixí. 
Emili  No  1'  entench...  si  no  declara... 

jo  tinch  de  parla'  ab  la  Flora. 
Jepet  Cuidado  ab  la  llansadora 

que  no  1'  hi  salti  a  la  cara. 
Flora  Sossègat,  Jepet,  t'  ho  dich 

y  t'  ho  prego  per  pietat, 

aquet  senyó'  qu'  ha  arribat 

desfarà  aquest  embolich. 

Don  Emili,  si  un  favor 

vol  fè'  a  la  pobre  florista, 

que,  mal  calumniada  y  trista. 


veu  que  's  pert  lo  seu  amor, 
espliqui,  per  Deu,  aquí 
lo  que  ha  fet  ab  claretat 
quan  aquí  casa  ha  arribat 
avuy,  aquest  'dematí. 
D'  aixó  dependeix  1'  honor 
de  ma  família. 

Corrent, 
no  hi  tinch  cap  inconvenient. 
Espliquis,  donchs,  per  favor. 
Donchs,  jo  hi  vingut... 

j  Ay  carat  ! 
convé  aclarir  la  qüestió, 
y  farem  una  sessió 
com  quan  era  autoritat. 
I  Veureu  !  la  taula  a  n'  aquí. 
Jo  presideixo. 

Aprobat. 
Vostè  sera  V  advocat, 

Coloquis  prompte  a  n'  allí.   (A  la  esquerra.) 

La  pobreta  calumniada 

que  s'  assenti  al  méu  costat  : 

vosaltres  qu'  heu  calumniat 

poséus  allí.  (A  la  dreta.) 

(Enfadat.)       Ja  m'  enfadà, 

ç:qu'  os  penseu  que  só  un  ninot? 

No,  home,  no,  tingas  paciència, 

vull  obrà'  ab  tota  conciencia, 

assentat  y  ho  sabrem  tot.  (Tots  s'  assentan.) 

Sobre  la...  d'  alló...  senyor... 

(Volent  fé'  un  discurs.) 

la  virtut...  perquè...  la  vida...  (Pausa.) 
he  dicho...  Que  habli  en  seguida 
r  abogado  defensor. 
Donchs,  jo  dich,  qu'  a  la  vegada 
que  tinch  empleyo  formal... 
({Què  no  vols  calla,  animal? 
Te  clavo  una  plantofada. 
(jQue  no  tinch  de  parla'  jo? 
Tu  diràs  si  t'  he  cridat  : 
ha  de  parlà'  1'  advocat  : 
te  la  paraula  '1  senyor.       (a  don  Emili.) 

Emili 


Jep 
Emili 
Jep 
Emili 


Jep 


Emili 
Jep 

QUEL 

Emili 

Jep 

Emili 


QUEL 

Emili 
Jep 
Flora 
Jep 

QuEL 


Doncas  bé  ;  jo,  parlant  clà', 
los  diré  ab  gran  g-ravetat 
qu'  estich  niólt  enamorat 
d'  una... 

Al  grà. 

cQué  diu? 

(Cridant.)  Al  gvà. 

Ah,  bueno,  ja  es  cosa  entesa, 
tinch  ab  una  ninfa  amor's, 
y  avuy,  Scípigan  senyors, 
qu'  es  lo  sant  de  ma  promesa. 

Y  jo  he  vingut  a  'n  aquí 
a  véure  a  la  séva  noya 
pera  què  'm  fés  una  toya 
aquest  mateix  dematí. 

Y  a  las  nou,  a  1'  hora  dada, 
segons  havíam  quedat, 

ella  la  toya  ha  portat 
a  casa  de  ma  estimada. 

Y  ho  ha  sentit  lo  senyor. 

(Senyalant  a  Quel.) 

y  ha  dit  que  vostè  y  la  Flora 
aquí  s'  havían  dat  hora 
y  que  parlaban  d'  amor. 
Aixó  es  mentida. 

(i Sents,  Quel? 
Bueno,  noy,  jo  m'  ho  pensaba  ; 
dispensin  :  m'  equivocaba. 
Jo  ho  juro  pe  'Is  sants  del  cel. 
Segueixi. 

M'  hi  descuydat, 
y  he  tornat,  perquè  la  noya 
fiqués  dintre  de  la  toya 
una  carta  que  1'  hi  he  dat. 
La  carta,  era  perfumada 
ab  perfums  d'  aquells  més  bons... 

Y  ella  li  feya  petons. 

No  senyó',  que  1'  ha  olorada. 

^  Es  Vritat  aixó?  (A  Flora.) 

Es  vritat. 

^Qué  té  que  dirhi  vostè?  (A  QupI.) 

Jo  no  tinch  que  dirhi  rés, 

a  rni  m'  ho  havia  semblat. 
EspHcàt  ja  lo  primer 
diré  qu'  are  hi  arribat 
perquè  la  toya  hem  mirat 
y  no  hi  havia  '1  paper., 
La  carta  qu'  era  posada 
dintre  la  toya  per  mi, 
m'  ha  caigut  eixint  d'  aquí 
y  aquet  senyó'  1'  ha  trovada. 
I  Vil,'  ximple,  bepéyt,  traydó  !  (A 


Quel.) 


(íQue  't  tornas  boig  ?  j  ay  batua  ! 
Te  degollo,  mala  púa. 
(íDonchs,  vostè  'm  farà  '1  favor 
de  la  carta?  -     (a  jepet.) 

Aqui  la  té. 
Ximple,  bèstia...  (a  QucI.) 

Vatua  '1  mon. 
xA^nimal,  vés  en  mal'  hora* 
l  Estàs  convensut  ?  (a  jepet.) 

Si,  Flora; 
Se  levanta  la  sesión. 
^No  desitjan  pas  rés  més? 
que  si  acàs  me  'n  podré  anar. 
No,  senyor,  ja  pot  marxar. 
Y  moltas  gracias. 

De  rés.  (Se  'n  va.) 


ESCENA  XIV 

Dits  menos  EMILI. 


Jepet  He  duptat,  pero  d'  aixó 

n'  es  la  causa  aquet  ximplet  ; 
de  la  ofensa  que  t'  hi  fet 
Flora,  't  dem^ano  perdó. 
La  confiansa  en  mi  s'  abriga, 
y  jo  't  prego.  Flora  hermosa, 
qu'  una  mirada  amorosa 
la  senyal  de  perdó  siga. 

Quel  Bé,    'm  perdonéu? 

Jep  ;  Ja  veuràs  : 

aquí...  no  hi  tens  de  fer  res, 
vesten...  y  no  tornis  més, 
qu'  ets  un  benéyt  del  cabàs. 

QuEL  No  pas  are  ;  fà  un  moment 

que  no  'n  só. 

Jep  aixó,  xarraire? 

QuEL  M'  han  nombrat...  escombriayre 

del  insigne  Ajuntament. 
No  t'  has  volgut  casà'  ab  mi, 
pero  te  'n  penediràs  ; 
d'  aquí  en  avant,  me  veuràs 
anà'  mólt  curro  per  qui. 
Y  per  poguerme  venjar 
avuy  escriuré  a  Manresa 
a  la  senyora  marquesa 
que,  si  'm  vol,  sóch  per  casar. 


Jepet  ;  Y  cóm  faràs  lo  bagarro  ! 

Flora  Pero  per  çó  tu  seràs 

sempre  un  benéyt  del  cabàs. 
Jep  '    No.  Serà  benéyt  del  carro. 

(Fentli  senya  de  que  se  'n  vagi.) 

QuEL  cQu'  ho  dihéu  de  sério? 

Jep  Y  ben  nét. 

QuEL  Donchs  diré  a  n'  el  pare  ara... 

Jep  Ves...  y  digas  a  ton  pare 

que  't  torni  a  fé,  qu'  ets  mal  fet.. 


ESCENA  ÚLTIMA 

jep,  jepet  y  FLORA. 

Jepet  ;  Pobre  Quel  ! 

Jep  Pobre  de  mi. 

Flora  Y  bé  prou  que  tornarà. 

Jep  cQue  't  pensas  que  se  'n  valdrà? 

Demà  ja  '1  veuràs  aquí 
Bé,  ^y  valtres? 

Jepet  Per  està  fora 

d'  embolichs  y  tonterías, 
voldria  d'  aquí  a  vuyt  días 
poguerme  casà'  ab  la  Flora. 


JEP 

Jepet 

Jep 

Jepet 
Jep 
Jepet 
Jep 

Jepet 

Jep 


Jepet 
Flora 


Bueno,  ç^]3.  t'  hi  has  bsn  pensat? 
Ja  no  es  hora  de  pensarse. 
Mira  qu'  es  mólt  mal  casarse 
tenint  lo  lalé  espatllat. 
Home,  ja  1'  adobaran, 
(i  Hi  confías? 

Hi  confio. 
Rés,  rés,  doncas  al  avio, 
per  mi,  tireu  endavant. 
D'  aquí  a  vuyt  días,  prou  flors  ; 
la  nostra  pena  s'  acaba. 
I  Oh  !  tu,  que  jo  no  hi  pensaba, 
hem  de  convidà'  als  senyors.  (Al  púbiich.) 
Jo  'n  treuría  poch  profit. 
Fésho  tu  qu'  ets  a  la  vora.         (A  jepet.) 
^Jo?  i  Ca  !  Qu'  ho  fassi  la  Flora, 
ella  'n  treurà  més  partit. 
Senyors  :  d'  aquí  una  setmana 

(Dirigintsc  al  púbiich.) 

nos  casarém  a  n'  al  Pí  ; 

si  vostès  volen  vení, 

ja  ho  saben,  de  bona  gana. 

Y  si  volen  ser  galans, 

fentnos  un  regalo  bó, 

ara  es  la  milió'  ocasió. 

(:  Saben  cóm?  picant  de  mans. 

